́ же сло́во своѐ между̀ собо́ю и чу́вствами съ чу́вственными поста́витъ истязу́юще и судя́ще разу́мнѣ, єли́кѡ мо́щно, нижѐ чу̂вства немощнѣ́йша прили́чествующагѡ поставля́юще нижѐ добрѡ́ты чу́вственныхъ, илѝ помрача́юще уны́лѡ, илѝ предпочита́юще недо́бльственнѡ, и ума̀ держа́ву си̂мъ до́лу подме́щуще, раздѣля́юще же цѣлому́дреннѡ прили́чествующее кому́ждо: тогда̀ а́біе у́мъ самагѡ̀ себѐ быва́етъ єди́нственъ ипро́стъ, я́коже є́сть єстество́мъ, па́ки быва́я, и раздѣ́льныхъ ѿстоя̀, и па́ки єсте́ственнѣ начина́етъ люби́ти єди́ное и про́стое и єди́нственнѣ и про́стѡ дѣ́йствовати: є́же у́бѡ любя̀, и́щетъ: и ища̀, лета́ніе своѐ превы́ше вся́кагѡ сотворя́етъ сложе́нія, до́ндеже бы ѡбрѣ́лъ вои́стинну и сво́йственнѣ єди́ное и про́стое, є́же є́сть бг҃ъ: єгда̀ вои́стинну и подъ̑ єди́нѣма сегѡ̀ крыло́ма ны́нѣ у́бѡ покрыва́емь, ѻвогда́ же возвыша́емь весели́тся, я́коже подоба́етъ весели́тися бг҃острего́му и бг҃оноси́му уму̀